laion/Wikipedia-Exotic huggingface dataset:
פדרציית ספורט בין-לאומית

פדרציית ספורט בין־לאומית (באנגלית: International Federation; בראשי תיבות: IF) היא הגוף העליון של ענף ספורט בעולם, והיא מאגדת את התאחדויות הספורט הלאומיות של אותו ענף במדינות השונות, ואת הפדרציות האזוריות, אם יש כאלה. תפקידיה העיקריים של פדרציית ספורט בין־לאומית הם לארגן את התחרויות העולמיות בענף, לקבוע את החוקים של הענף, ולדאוג לפיתוח הענף בעולם. מקורות המימון העיקריים של הפדרציות הם הכנסות מחסויות וזכויות שידור של התחרויות שהן מארגנות, וחלקן בהכנסות של המשחקים האולימפיים (אם הן פדרציות של ספורט אולימפי). מטבע הדברים, הפדרציות של הענפים הפופולריים זוכות להכנסות גדולות יותר מאלה של הענפים הקטנים. לכל ענף ספורט המוכר על ידי הוועד האולימפי הבין־לאומי (כל הענפים האולימפיים ועוד מספר ענפים שאינם אולימפיים) יש פדרציית ספורט בין־לאומית. קיומה של פדרציה כזו הוא תנאי הכרחי להכרת הוועד האולימפי הבין־לאומי בענף, ולמעשה הוועד האולימפי הבין־לאומי מגדיר ענף ספורט כסוג של ספורט שיש לו פדרציית ספורט בין־לאומית מוכרת, ובמניין של הענפים על־פי הוועד האולימפי הבין־לאומי כל מה ששייך לפדרציית ספורט בין־לאומית אחת נחשב לענף ספורט אחד. פדרציות הספורט הבין־לאומיות היו מאוגדות עד שנת 2023, במסגרת האגודה הכללית לפדרציות הספורט הבין־לאומיות (GAISF). דוגמאות לפדרציות ספורט בין־לאומיות: התאחדות האתלטיקה הבין־לאומית (IAAF) הפדרציה הבין־לאומית לטניס (ITF) הפדרציה הבין־לאומית לכדורגל (FIFA) הפדרציה הבין־לאומית לכדורסל (FIBA) הפדרציה הבין־לאומית לכדורעף (FIVB) הפדרציה הבין־לאומית לסקי (FIS) שהיא גם הגוף העליון של ענפי גלישת השלג (סנובורד) פדרציית השחייה הבין־לאומית (FINA) שהיא גם הגוף העליון של הקפיצה למים והכדורמים האיגוד הבין־לאומי לאופניים (UCI) פדרציית ההוקי קרח הבין־לאומית (IIHF) שהיא גם הגוף העליון של ההוקי רולר פדרציית החתירה הבין־לאומית (FISA) האותיות I ו־F מופיעות בראשי תיבות של רוב הפדרציות מכיוון שהן קיצור של המלים International ו־Federation. פדרציות ששמן הוא בצרפתית האותיות FI מופיעות לפני שם הענף, לפי הפורמט Federation Internationale de (sport). אלה ששמן באנגלית שם הענף מופיע באמצע כשלפניו I ואחריו F, בפורמט International (sport) Federation. יש כמה פדרציות שבשם שלהן מופיע U (מהמלה Union) במקום F, כמו UCI, ויש כמה ש־W (מהמלה World) מחליפה את I (למשל BWF, הפדרציה העולמית לבדמינטון, או WTF, הפדרציה העולמית לטאקוונדו).
ויגמן

ויגמן (בגרמנית: Wiegmann, ולעיתים: Wigman) הוא שם משפחה. האם התכוונתם ל... בטינה ויגמן – כדורגלנית עבר גרמנייה וילהלם ויגמן (גר') – צייר ואמן פסיפס גרמני מרי ויגמן – רקדנית וכוריאוגרפית גרמנייה וגמן
פיצג'רלד

פיצג'רלד (באנגלית: FitzGerald או Fitzgerald) הוא שם משפחה. האם התכוונתם ל... אלה פיצג'רלד – זמרת אמריקאית, מזמרות הג'אז המשפיעות ביותר של המאה ה-20 בארי פיצג'רלד – שחקן קולנוע, תיאטרון וטלוויזיה אירי ג'ון פיצג'רלד קנדי – הנשיא ה-35 של ארצות הברית גארט פיצג'רלד – מדינאי אירי ויליאם ג'יימס פיצג'רלד – שופט בריטי זלדה פיצג'רלד – סופרת ואשת בוהמה אמריקאית, אשתו של סקוט פיצג'רלד טרה פיצג'רלד – שחקנית אנגלייה סקוט ל. פיצג'רלד – פוליטיקאי אמריקאי פנלופי פיצג'רלד – סופרת, משוררת, ומסאית בריטית פרן פיצג'רלד (אנ') – שחקנית אמריקאית פרנסיס סקוט פיצג'רלד – סופר אמריקאי ממוצא אירי
אשר קרני

אשר קרני (יליד 1954) הוא איש עסקים ישראלי יליד הונגריה ואזרח דרום אפריקה, שהיה מעורב בהברחת ציוד לתוכנית הגרעין הפקיסטנית ולתוכנית הגרעין הישראלית[דרושה הבהרה]. הוא היה מקורבו ושותפו של עבד אלקדיר חאן. קרני הגיע לקייפטאון, דרום אפריקה, באמצע 1980 לעבודה בתנועת בני עקיבא. הוא נשאר בקייפטאון והחל לעבוד כאיש מכירות של מכשירים אלקטרוניים עבור חברת אלקטרוניקה מקומית. בזמן עבודתו בחברה הבריח רכיבים אלקטרוניים לא-חוקיים מתוצרת ארצות הברית להודו, פקיסטן וישראל. לאחר שפוטר מהעבודה, הקים עסק פרטי ובאמצעותו המשיך להבריח רכיבים לא חוקיים. קרני נחשד גם בניסיונות הברחת ציוד לקוריאה הצפונית ולמלזיה. בתחילת 2004 נעצר קרני בזמן ששהה בחופשה עם משפחתו בדנוור, קולורדו. קרני הואשם בהברחה ומכירה של 200 מחוללי ניצוצות לאדם פקיסטני בשם הומיון חאן, הנחשב לחבר בארגון של עבד אלקדיר חאן וכן קשור לארגוני טרור פקיסטניים. באוגוסט 2005 הוא נדון לשלוש שנות מאסר על מכירת ציוד לנשק גרעיני לחברות בהודו ובפקיסטן. קרני ריצה את עונשו בבית כלא בניו ג'רזי. יצחק בן-חורין, ארה"ב: ישראלי הורשע בסחר בלתי חוקי בציוד מתוחכם, באתר ynet, 6 באוגוסט 2005 The baffling case of Asher Karni באתר עיתון הארץ באנגלית עורך הדין של החברה שבה עבד קרני מסר לתחקירן של רשת הטלוויזיה PBS כי קרני מכר רכיבים אלקטרוניים לא-חוקיים להודו, פקיסטן וישראל. קישור לתחקיר: http://www.pbs.org/newshour/bb/africa-july-dec05-nukes_7-26/ (באנגלית) על פי תחקיר ברשת "Twoday": ‏http://oraclesyndicate.twoday.net/stories/4943361 (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
בז'ז'יני

בז'ז'יני (בפולנית: Brzeziny) היא עיר במחוז לודז' בפולין, כ-20 ק"מ ממזרח ללודז'. פירוש השם בפולנית הוא "עץ שדר (לבנה)". היישוב הראשון התקיים באזור במאה ה-13. העדות המתועדת הראשונה על קיומו של היישוב היא בכתב זכויות מ-1332. לעיר היה תפקיד חשוב בהתפתחות המסחר בין רוסיה והעיר הפולנית טורון בין המאה ה-15 למאה ה-17. ענפי הכלכלה העיקריים בבז'זיני היו מסחר וחייטות. בשנת 1793, בעקבות חלוקת פולין השנייה, סופח האזור ועמו העיר לממלכת פרוסיה. בשנת 1807, בעקבות חוזה טילזיט, סופחה העיר לדוכסות ורשה. לאחר 1815 הפך האזור ובו בז'ז'יני לפולין הקונגרסאית, חלק מהאימפריה הרוסית עד 1916. במהלך מלחמת העולם הראשונה ניצח הצבא הפרוסי באזור בקרב נגד הצבא הרוסי. מסוף 1916 השתייך האזור ובו בז'ז'יני לממלכת פולין עד להקמת הרפובליקה הפולנית השנייה ב-1918. במהלך מלחמת העולם השנייה היה האזור חלק מהוורתגאו. שם העיר שונה ל"לוונשטט" (Löwenstadt), לכבוד הגנרל הגרמני קרל ליצמן שניהל את אחד הקרבות נגד רוסיה באזור זה במלחמת העולם הראשונה. בתחילת המערכה בפולין, ב-8 בספטמבר 1939, כבש הוורמכט, צבא גרמניה הנאצית, את אזור לודז' ובכללו בז'ז'יני. ב-18 בינואר 1945 שחרר הצבא האדום את בז'ז'יני. בין מלחמות העולם חיו בעיר כ-7,000 יהודים, ששיעור גבוה מקרבם עסק בחייטות. באביב 1940 הקימו הגרמנים בעיר גטו ובו התגוררו כ-6,000 יהודים, מהם כ-1,500 פליטים שבאו מחוץ לעיר. חלקם נשלחו למחנות עבודה מחוץ לגטו. מראשית 1942 הידרדר המצב בגטו. מחלות ורעב החלו לשרור בגטו. בפברואר 1942 נתלו עשרה מתושבי הגטו בתלייה פומבית מול כל תושבי הגטו. ב-14 במאי 1942 גורשו בכוח כ-300 ילדים ועוד כ-1,700 יהודים מהגטו למחנה ההשמדה חלמנו. לאחר כשבוע גורשו יתר היהודים לכיכר השוק, ושם בוצעה סלקציה בה גורשו כ-4,000 יהודים לגטו לודז'. כ-300 היהודים שנותרו בבז'ז'יני נורו באוגוסט 1942. מדיה וקבצים בנושא בז'ז'יני בוויקישיתוף אתר האינטרנט הרשמי של בז'ז'יני (בפולנית) בז'זיני (Brzeziny), באנציקלופדיה של הגטאות, באתר יד ושם "בז'ז'יני", באתר השטעטל הווירטואלי "בז'ז'יני", באתר JewishGen (באנגלית) רייצ'ל איסקוב, בז'ז'יני, אנציקלופדיה של המחנות והגטאות (כרך II, חלק A, עמ' 44–47), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית)
הפנתר השחור (שורי)

שורי (באנגלית: Shuri) היא דמות בדיונית של גיבורת-על שהופיעה בחוברות הקומיקס הפנתר השחור ביקום מארוול קומיקס. הדמות הופיעה לראשונה בחוברת Black Panther Vol.4 #2 ממאי 2005, ונוצרה בידי הכותב רג'ינלד הולדין והמאייר ג'ון רומיטה הבן. שורי הייתה בתו הצעירה של מלך ואקאנדה טצ'אקה, אשר חמדה מילדותה את זהות הפנתר השחור. היא ניסתה לקרוא תיגר על דודה והפנתר השחור דאז ס'יאן, אך גילתה שאחיה הגדולה - טצ'אלה - הביס אותו וזכה. במהלך מתקפה על ואקאנדה שהונהגה בידי קלו, שורי הרגה את האיש הרדיואקטיבי, ולאחר מכן זכתה לאימוני קרב פנים אל פנים מטצ'אלה. כאשר טצ'אלה ואשתו היו באמריקה עם ארבעת המופלאים, אריק קילמונגר הופיע בוואקאנדה עם ספינות קרב. שורי ויועציה החליטו לתקוף, אך היא נלכדה. היא הזמינה אותו לקרב, אך הוא שלח במקומו מספר מחייליו, אותם שורי הביסה ולאחר מכן ברחה. היא הובילה את צבאות ואקאנדה נגד גזע הסקרול במהלך פלישתם לצד דודה ס'יאן, וזאת בעוד טצ'אלה וסטורם נלחמו במנהיגי כוח הסקרול. כאשר טצ'אלה סירב להצעתו של נאמור להצטרף לקאבאל של נורמן אוסבורן, הוא הותקף בידי דוקטור דום ונפל לתרדמת. אשתו הותירה את שורי לשמש כמלכה, והיא עברה את מבחני הקבלה לתואר הפנתר השחור. כשאכלה את הצמח המעניק כוחות-על, אלת הפנתר לא נתנה לה כוחות בגלל קנאתה לתואר ויהירותה. כאשר מורלון איים להשמיד את ואקאנדה, שורי לבשה את תלבושת הפנתר בכל זאת, והצילה הן את ואקאנדה והן את אחיה המורדם. בכך היא זכתה לכוחות הפנתר, והותירה את טצ'אלה ללא כוחות. בעלילת "מלחמת האבדון", שורי וטצ'אלה נאלצו להילחם ביחד בדוקטור דום וכוחותיו, ואף נעזרו באקס-מן. לאחר אובדן כל הויברניום הווקאנדי, שורי נוסעת לארץ הפראית על מנת לקבל מקא-זאר משלוח ויברניום, אך הם מותקפים בידי קלו. שורי וקא-זאר מביסים אותו, אך בגלל הר געש לא היה ניתן להשתמש בוויברניום. שורי איתרה מאגרים במדריפור ובניו-יורק, אך קלו שלח חיילי A.I.M למקומות הללו. בעזרת וולברין, ספיידרמן והאלמנה השחורה, שורי הביסה את קלו וסיכלה את תוכניתו. בעקבות ההתקפה על ואקאנדה באירועי "אוונג'רס נגד אקס-מן", שורי דחתה את חוזה השלום של נאמור והכריזה על מלחמה. בתגובה, נאמור הוביל את המסדר השחור של תאנוס לוואקאנדה, כשלאחר מכן שורי גירשה את אחיה והגבילה אותו לנקרופוליס. לבסוף, הקאבאל של נאמור השתלטו והחריבו את ואקאנדה, ושורי נהרגה כשניסתה להגן על האזרחים. לאחר חורבן המולטי-יקום ויצירתו מחדש, נשמתה של שורי הייתה כלואה בין החיים למוות, כשלבסוף היא הוחייתה בידי טצ'אלה. את דמותה של שורי בסרט היקום הקולנועי של מארוול "הפנתר השחור", "הנוקמים: מלחמת האינסוף", "הנוקמים: סוף המשחק" ו"הפנתר השחור: ואקאנדה לנצח" מגלמת השחקנית לטישה רייט. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס
גמר ה-WTA

גמר ה-WTA (נקרא בעבר אליפות סבב ה-WTA) הוא הטורניר החשוב ביותר בסבב העולמי לנשים בטניס, והיוקרתי ביותר לאחר ארבעת טורנירי הגרנד סלאם. האליפות מקבילה לגביע המאסטרס בסבב הגברים, וכמוהו היא נערכת בסוף כל שנה (בדרך כלל בשבוע השני של נובמבר). סך הפרסים באליפות גבוה ועומד נכון לשנת 2009 על 4,550,000 דולרים. בטורניר זכאיות להשתתף 8 הטניסאיות ו-4 הזוגות הראשונים בדירוג העולמי השנתי (כלומר, הטניסאיות והזוגות שצברו את מספר הנקודות הרב ביותר בשנה החולפת), אם כי ל-WTA יש במקרים מיוחדים את האפשרות לשתף שחקנית אחרת במקום זו שדורגה במקום ה-8. בכל הנוגע למשחקי היחידות מבנה הטורניר זהה לזה של גביע המאסטרס. בשלב הראשון שמונה הטניסאיות מוגרלות לשני בתים. כל טניסאית משחקת מול שלוש הטניסאיות האחרות שהוגרלו איתה לאותו הבית. שתי הראשונות מכל בית עולות לשלב חצי הגמר, ובו הטניסאית שסיימה ראשונה בכל בית מתמודדת עם הטניסאית שסיימה שנייה בבית המקביל. שתי המנצחות עולות למשחק הגמר. תחרות הזוגות, לעומת זאת, מתחילה הישר משלב חצי הגמר, זאת בניגוד לגביע המאסטרס, שם מתחרים 8 זוגות באותה המתכונת של משחקי היחידים. האליפות נערכה לראשונה בעיר יוסטון שבמדינת טקסס, ארצות הברית באוקטובר 1972 כחלק מסדרת טורנירים בחסות מותג הסיגריות וירג'יניה סלימס. באוקטובר 1973 האליפות נערכה בעיר בוקה רטון שבמדינת פלורידה. בין השנים 1974–1976 נערכה האליפות בעיר לוס אנג'לס ולאחר מכן נערכה עד שנת 2000 באצטדיון מדיסון סקוור גארדן שבניו יורק (למעט שנת 1978, אז נערכה האליפות בעיר אוקלנד). ב-2001 האליפות נערכה במינכן ובין השנים 2002–2005 חזרה ללוס אנג'לס. בשנים 2006 ו-2007 היא נערכה במדריד. בין 2008 ל-2010 נערכה התחרות בעיר דוחה שבקטר ובין 2011 ל-2013 תיערך באיסטנבול. בין השנים 1972–1974 האליפות נערכה בחודש אוקטובר, ומ-1975 עד לשנת 1986 היא נערכה בחודש אפריל. כאשר הוחלט בשנת 1986 שעונת המשחקים בסבב ה-WTA תיערך בין החודשים ינואר לנובמבר הועברה אליפות הסבב לנובמבר, ומאז האליפות היא האירוע האחרון בסבב בכל עונה. כתוצאה מההעברה לסוף העונה נערכו בשנת 1986 שתי אליפויות סבב. כמו כן, בין השנים 1984–1988 נערך משחק הגמר האליפות בשיטה של "הטובה מחמש מערכות", ובכך היה למשחק הטניס היחידי בסבב הנשים שמשוחקות בו חמש מערכות לכל היותר (במקום שלוש לכל היותר, כמקובל). כספי הפרסים לזוגות הם לכל קבוצה. אלוף בלתי מנוצח ירוויח את המקסימום של 1,500 נקודות, ו-$1,680,000 ביחידים או 360,000‏$ בזוגות. מאז 2014, הזוכים ביחידים ובזוגות בטורניר מקבלים את גביע בילי ג'ין קינג, ואת גביע מרטינה נברטילובה, בהתאמה. כתיב מודגש מסמן שחקניות פעילות גביע המאסטרס מדיה וקבצים בנושא גמר ה-WTA בוויקישיתוף אתר האינטרנט הרשמי של גמר ה-WTA (באנגלית) גמר ה-WTA, ברשת החברתית פייסבוק אליפות סבב ה-WTA, באתר ה-WTA (באנגלית)
שאול מקיקץ שלי

הרב שאול מקיקץ שלי (1887–29 בנובמבר 1969, ה'תרמ"ז - י"ט בכסלו ה'תש"ל) היה רב ודיין, מורה, מתרגם ועורך ספרות רבנית, מגדולי רבני ג'רבה במאה העשרים. נולד בג'רבה בשנת 1887 (ה'תרמ"ז) לרב מעתוק שלי. בצעירותו למד והתחנך אצל הרב דוד (דידו) הכהן. בחודש דצמבר 1906 (כסלו ה'תרס"ז) החל לשמש כעוזר בחינוך תלמידים בבית המדרש על שם הרב חזקיה פרץ, יחד עם הרב יוסף ברבי. כשזה האחרון נפטר, התמנה הרב שאול לשמש כראש הישיבה. רבים מגדולי הקהילה היו תלמידיו בתפקידו זה, בהם הרבנים שלמה מאזוז, מרדכי סגרון, רפאל כדיר צבאן, בוגיד חנינא סעדון ועוד. את חייו הקדיש להעתקת כתבים של רבני תוניסיה, אותם תרגם, ערך והדפיס. במשך חייו שימש כחזן ושליח ציבור בעיקר בשבתות ובחגים בבית הכנסת על שם הרב חזקיה פרץ. כן שימש כסופר כתובות ושטרות שונים בבית הדין במשך 24 שנים, ומונה למורה הוראה על ידי הרב כלפון משה הכהן. פעמיים בשנה היה דורש בפני הציבור בבית הכנסת הגדול של ג'רבא. בשבת שלפני ראש חודש אדר, ובשבת שלפני ראש חודש אייר. בשנת 1923 (ה'תרפ"ד) חלה במחלה שהתאפיינה בחולשה וכאבים, ממנה לא הבריא עד לפטירתו. חיבר פיוטים רבים, חלקם מותאמים ללחנים של שירים ערביים ידועים. בתחילת ספרו "לשם אשים" (ג'רבה, תשי"ח) פרסם שיר "לחג העצמאות למדינת ישראל הוא יום 5 לחדש אייר" (בית ראשון מתוך חמישה בתים בפיוט): מדינה יפה, יפה נוף הארץ חגי את חגיך בשמחה ועלץ בהלל ותודה לאל שוכן ערץ לפודה את עמך מכלה וחרץ בשנת 1950 (ה'תש"י) עלה לישראל דרך צרפת, והשתכן במושב ברכיה. לאחר מספר שנים עבר לשלומי. הלך לעולמו ב-29 בנובמבר 1969 (י"ט כסלו ה'תש"ל) ונקבר בבית העלמין בבאר שבע, על פי בקשתו. רבי זע'יר מרדכי פנחס עשוש, ורבי נסים נעים, היו חתניו. אחיו רבי חויתה שלי, בעל ספר "מעשה חושב" על התורה, נחשב למומחה בחכמת הפרצוף, ונפטר מפגיעת סוס. מדרשו של ש"ם – על הפרשות וההפטרות, 2 חלקם, ג'רבה ה'תש"ז - ה'תש"ח לשם אשים, ג'רבה ה'תשי"ח מדרש אבות על פרקי אבות, ג'רבה, ה׳תשכ"ג שמש ומגן – חידושים על מסכת פסחים, ירושלים ה'תשל"א יחד עם הספר בני שילשים על חמישה חומשי תורה כרמי שלי – חידושים על הש"ס, ירושלים ה'תשל"ג בית ושם – על חמישה חומשי תורה, נתיבות ה'תשל"ה בית שם – פירושים, מוסר ומעשיות, ירושלים ה'תשנ"ג חלק מחיבוריו על מסכתות הגמרא נעלמו בדרכם לבית הדפוס בג'רבא, ולא יצאו לאור כסא רחמים - על תהילים, מאת הרב רחמים מזוז, ירושלים ה'תר"ע, בהגהתו דברי שמואל - חידושי גמרא, מאת הרב שמואל כמוס הכהן, ג'רבה ה'תרע"ו, בהגהתו ועריכתו הלכות דעות, הרמב"ם, בתרגומו לערבית יהודית שושנת העמקים, מאת מאיר להמן, בתרגומו לערבית יהודית תקפו של יוסף - תרגום לערבית יהודית של חיבור על מכירת יוסף, מאת הרב יוסף שבתי פרחי, ג'רבא ה'תש"ג בהוצאת "אור תורה" כמו כן תרגם כמה מספרי החיד"א לערבית יהודית גדעון גילקרוב, האיר המזרח - לדמותם של רבותינו הספרדים בדורות האחרונים, חלק א', ירושלים ה'תשס"ב (עמ' 390 - 414) חכם שאול שלי, באתר "החכם היומי" שאול מקיקץ שלי, מדרשו של שם, ח"א, מהדורת ג'רבה, תש"ז, באתר היברובוקס שאול מקיקץ בן מעתוק שלי (1887-1969), דף שער בספרייה הלאומית בחכם זע'יר מרדכי פנחס עשוש, באתר "החכם היומי" משה ויסברג, הצדיק רבי ניסים נעים זצ"ל הלך לעולמו, באתר בחדרי חרדים, 1 בינואר 2017 הרב מאיר מזוז, "בית נאמן" גיליון 201, פרשת "כי תשא" ה'תש"ף, הערה 13
חבר פבר

חבֵר פַּבֶר (ביידיש: כאוור-פאוור; באנגלית: Chaver-Paver) הוא שם העט של גרשון אַינְבִּינְדֶר (באנגלית: Gershon Einbinder;‏ 1900, בֶּרשַׁאד, בסרביה – 1964, לוס אנג'לס), סופר יידיש, משורר וסופר ילדים בולט, שהיה ממייסדי ספרות הילדים ביידיש בארצות הברית. גרשון אינבינדר נולד במשפחה של סוחרי יערות, זכה לחינוך דתי מסורתי. כשהיה בן 17 יצא לאודסה, להשלים לימודיו בישיבה גבוהה. עם פרוץ המהפכה באוקראינה ועם מלחמת האזרחים שבאה בעקבותיה, נמלט לרומניה. לאחר זמן קצר, בשנת 1923, היגר לאמריקה, והשתקע בניו יורק. שנים רבות ישב בניו יורק ושם פרחה כתיבתו לילדים ביידיש. היה מורה ומחנך בבתי ספר יהודיים ביידיש, ועבר ללוס אנג'לס. מראשית כתיבתו אימץ לו את שם העט ההומוריסטי "חבר פבר", הלקוח מזמר יידיש עממי במזרח אירופה, השם הוא משחק מילים המושך את האוזן של הקוראים הצעירים. סיפוריו הקצרים נדפסו ברוב עיתוני היידיש לצעירים, באמריקה, במזרח אירופה ובארגנטינה. הוא כתב שירה וסיפורת לילדי הגיל הרך, בד בבד עם רומנים למבוגרים, שאחדים מהם תורגמו לאנגלית. כמו הרומן "ברונזוויל" (Brownsville), לוס אנג'לס, 1976. חבר פבר פרסם כחמישה עשר כרכי שירה וסיפורת לילדים. שירים בודדים משלו תורגמו לעברית בידי לוין קיפניס. אך אף אחד מספריו לא תורגם לעברית.
חמדה נופך-מוזס

חמדה נוֹפֶך-מוֹזֶס (8 בפברואר 1908, איסטנבול – 28 בינואר 1989, תל אביב) הייתה עיתונאית ועורכת דין ישראלית ממשפחת מוזס, פעילה בארגונים לקידום זכויות נשים והעורכת-המייסדת של מגזין "לאשה". חמדה נופך-מוזס נולדה ב-1910 באיסטנבול בירת האימפריה העות'מאנית, בת למרים לבית שפרנוב ויצחק נופך. אמה הד"ר מרים נופך הייתה רופאת העיניים, הראשונה בתל אביב., אביה היה משפטן, שהיה לימים מראשוני השופטים היהודים בארץ ישראל המנדטורית, שופט השלום העברי הראשון ביפו, והוא שהנהיג את השפה העברית במשפט והוציא פסקי דין בעברית. סבהּ יהודה זאב נופך (אבי-אביה) היה מורה ועסקן ציבור יהודי-רוסי מתומכי הציונות ותחיית השפה העברית. דודהּ ישראל קפלן (גיסו של אביה) היה מחנך עברי ועסקן ציבור ברוסיה ובארץ ישראל. בשנת 1913 עלתה המשפחה לארץ ישראל והתיישבה בתל אביב הקטנה. נופך-מוזס סיימה את לימודיה בגימנסיה העברית "הרצליה", ולאחר מכן השלימה לימודי משפטים באוניברסיטת ז'נבה שבשווייץ. נופך-מוזס מילאה שורת תפקידים בארגונים שונים: חברת הוועד של איגוד נשים אקדמאיות בישראל. חברת ההנהלה הארצית של התאחדות נשים לשווי זכויות. חברת מועצת המפלגה הפרוגרסיבית בישראל. חברת הנשיאות של הפדרציה הבינלאומית של נשים עורכות דין (אנ'). היא ייצגה את ישראל בקונגרסים בינלאומיים, בהם של הברית הבינלאומית של נשים, האיגוד הבינלאומי של נשים אקדמאיות והפדרציה הבינלאומית של עורכות דין. ב-1965 הייתה מועמדת רשימת גח"ל לכנסת. ב-1987/88 נבחרה (יחד עם השופט מיכה לינדנשטראוס וסטף ורטהיימר) לאשת המופת על ידי ליונס ישראל. נופך-מוזס נישאה לעורך הדין ראובן מוזס, בנו של יהודה מוזס, מו"ל העיתון "ידיעות אחרונות", ולזוג נולדו שני בנים: יצחק ושמואל אהרון. יצחק הוסיף לשם משפחתו את שם משפחת אמו "נופך", לבקשתה, מאחר שלאביה, השופט יצחק נופך, לא היו בנים, והיא ביקשה להנציח את שם המשפחה בדרך זו. חמדה נופך-מוזס נפטרה ב-1989, בגיל 81, והובאה לקבורה בבית הקברות טרומפלדור בתל אביב. ב-1947 ייסדה נופך-מוזס את השבועון "לאשה" והייתה העורכת הראשית שלו. בנוסף לתפקידה זה הייתה בעלת הטור "בסבך המשפט", שבו ניסתה להוביל לשינויים חקיקתיים וחברתיים. ב-1949 יזמה את תחרות מלכת היופי והייתה במשך שנים רבות הרוח החיה מאחורי מפעל זה. ב-1990, לאחר מותה, מונתה מרים נופך-מוזס (אשתו של בנה יצחק) למנכ"ל השבועון. חמדה נופך-מוזס, בסבך המשפט, תל אביב: לאשה, תשכ"ז. ("סיפורים מכתלי בית-המשפט בישראל") דוד תדהר (עורך), "חמדה נופך-מוזס", באנציקלופדיה לחלוצי הישוב ובוניו, כרך י (1959), עמ' 3522 חמדה נופך-מוזס באתר "נשמה" (אורכב) ענת מידן, סיפור מרתק ושמו "לאשה", באתר ynet, 10 באוקטובר 2004 נסים לוי, יעל לוי, "רופאיה של ארץ-ישראל 1948-1799, איתי בחור הוצאה לאור, מרץ 2012, מהדורה שנייה, עמוד 301 ראו: דוד תדהר (עורך), "ד"ר יצחק נופך", באנציקלופדיה לחלוצי הישוב ובוניו, כרך א (1947), עמ' 449. פנים חדשות ברשימת המועמדות לכנסת השישית, חרות, 27 באוקטובר 1965. אביבה קרול, ‏"יש אנטי", באתר גלובס, 16 באוגוסט 2001 חמדה נופך-מוזס באתר חברה קדישא ת"א–יפו.
מאשל מונטנו

מאשל מונטנו (באנגלית: Machel Montano; נולד ב-24 בנובמבר 1974 בקרנג') הוא זמר סוקה טרינידדי. מונטנו נולד בקרנג' שבצפון טרינידד וגדל בסיפריה שבדרום האי. הוא התפרסם כזמר כבר בגיל 7. ב-1984 הקים, יחד עם אחיו הבכור וכמה משכניהם את להקת Pranasonic Express, שהחליפה את שמה ל-Xtatik ב-1989. במשך השנים התחלפו כמה מחבריה, אך מונטנו נשאר הסולן והדמות הבולטת בה. במקביל לפעילותו בלהקה, פיתח גם קריירה עצמאית. ב-1984, והוא בן 9 בלבד, הופיע במדיסון סקוור גארדן בניו יורק. את אלבומו הראשון, "Too Young To Soca", הקליט ב-1985. ב-1986 השתתף בתוכנית הטלוויזיה האמריקנית "Star Search", בהנחייתו של אד מקמהון. ב-1987 זכה במקום השני בפסטיבל כותבי השירים הלאומי של טרינידד וטובגו עם שירו "Dream Girl", וגם היה לטרינידדי הראשון שזוכה במקום הראשון בפסטיבל השירים הקריבי בברבדוס, ולאדם הצעיר ביותר שזוכה בתחרות זו. ב-1997 נבחר שירו "Big Truck" ל-"Carnival Road March" - השיר שלצליליו צועדים המתחרים בקרנבל בהגיעם לנקודות השיפוט. מאז נבחרו שישה שירים נוספים של מונטנו ל-Carnival Road March:‏ "Band of De Year"‏ (2006, יחד עם פטריס רוברטס), "Jumbie"‏ (2007), "Advantage"‏ (2011), "Pump Yuh Flag"‏ (2012), "(Ministry of Road (MOR"‏ (2014) ו-"Like Ah Boss"‏ (2015). בשנת 2011 זכה מונטנו לראשונה בתחרות מלך הסוקה הבינלאומי, הנערכת בסמוך לקרנבל, עם שירו "Advantage". זכייה זו הייתה הראשונה מבין חמש זכיות רצופות בתואר. בכולן היה השיר עמו זכה ל-Carnival Road March, למעט ב-2013, אז ביצע את השיר "Float", וחלק בתואר מלך הסוקה עם סופרבלו הוותיק. Too Young to Soca‏ (1985) Soca Earthquake‏ (1987) Dr. Carnival‏ (1988) Katch Ya!‏ (1989) !Breakin Out‏ (1990) !One Step Ahead‏ (1991) ‏Young To Soca‏ 2000‏ (2000) The Xtatik Experience‏ (2005) B.O.D.Y.‏ (2006) The Book of Angels‏ (2007) Flame on‏ (2008) Heavenly Drum‏ (2009) The Return‏ (2011) Double M‏ (2012) Going for Gold‏ (2012) (עם אמנים נוספים) Machelements‏ (2013) Happiest Man Alive‏ *Machelements (Volume 1) (2013) Happiest Man Alive (2014) Monk Monte (2015) (Monk Evolution (2016) X Amount Ah Sweetnesss‏ (1992) Soca Style Hot‏ (1993) By All Means‏ (1994) Loose Yuh Waist‏ (1995) Men At Work‏ (1996) Heavy Duty‏ (1997) Xtatik Live‏ (1997) Charge‏ (1998) Any Minute Now‏ (1999) Here Comes the Band‏ (2000) Same High‏ (2001) On the Cusp‏ (2002) The Xtatik Circus‏ (2003) The Xtatik Parade‏ (2004) מדיה וקבצים בנושא מאשל מונטנו בוויקישיתוף אתר האינטרנט הרשמי של מאשל מונטנו מאשל מונטנו, ברשת החברתית פייסבוק מאשל מונטנו, ברשת החברתית אקס (טוויטר) מאשל מונטנו, ברשת החברתית אינסטגרם מאשל מונטנו, במסד הנתונים הקולנועיים IMDb (באנגלית) מאשל מונטנו, באתר אפל מיוזיק (באנגלית) מאשל מונטנו, באתר ספוטיפיי מאשל מונטנו, באתר סאונדקלאוד (באנגלית) מאשל מונטנו, באתר MusicBrainz (באנגלית) מאשל מונטנו, באתר Yandex.Music (ברוסית) מאשל מונטנו, באתר Discogs (באנגלית) מאשל מונטנו, באתר Songkick (באנגלית) מאשל מונטנו, באתר Genius מאשל מונטנו, באתר בילבורד (באנגלית)
קייל קורבר

קייל אליוט קורבר (באנגלית: Kyle Elliot Korver; נולד ב-17 במרץ 1981) הוא כדורסלן עבר אמריקאי ששיחק בעמדות הקלע והסמול פורוורד. כיום קייל עוזר מאמן לפיתוח שחקנים בקבוצת ברוקלין נטס קורבר הוא אחד הקלעים הטובים בליגה, והחזיק בעבר בשיא NBA של 127 משחקים רצופים שבהם קלע לפחות שלשה אחת, ובשיא נוסף – האחוזים הגבוהים ביותר בקליעות מוצלחות לשלוש בעונה (53.6%). קייל קורבר, הבכור מבין ארבעת ילדיהם של קווין ולייני קורבר, גדל בילדותו באזור לוס אנג'לס, אביו הוא כומר, אמו שחקנית כדורסל בעברה (שאף קלעה שיא של 74 נקודות במשחק), והמשפחה כולה חובבת כדורסל, אחיו שיחקו גם הם במכללות ודודו מאמן כדורסל במכללות. קורבר למד במכללת קרייטון, שיחק בנבחרת הכדורסל של המכללה, וכבר אז גילה כישרון קליעה יוצא דופן, והוא הרביעי בכל הזמנים בצוברי הנקודות של המכללה, והראשון בקליעות לשלוש. קורבר נבחר בדראפט ה-NBA‏ 2003 במקום ה-51 בלבד, על ידי ניו ג'רזי נטס, אשר העבירה אותו בערב הדראפט לפילדלפיה 76'. בדצמבר 2007, לאחר כ-4 עונות וחצי בפילדלפיה, הועבר קורבר בטרייד ליוטה ג'אז בתמורה לגורדאן גיריצ'ק ובחירת דראפט עתידית. לקראת עונת 2010/2011 חתם קורבר על חוזה בשיקגו בולס. ב-2012 הועבר לאטלנטה הוקס, ובגיל מאוחר החלה תקופת פריחה אצלו, החל לפתוח במשחקים בחמישייה, וממוצע הנקודות שלו עלה. ב-6 בדצמבר 2013 קלע שלשה במשחק וזה היה לו המשחק ה-90 ברציפות שבהם קלע לפחות שלשה אחת, שיא ליגה, השיא הקודם היה שייך לדיינה בארוס והוא עמד על 89 משחקים רצופים, הרצף של קורבר נעצר לבסוף רק לאחר 127 משחקים. בעונת 2014/2015 קבוצתו אטלנטה גילתה יכולת גבוהה והיא סיימה במקום הראשון במזרח. קורבר גם הוא העלה את רמתו בעונה זו ואף נבחר לשחק במשחק האולסטאר. באמצע עונת 2016/2017 עבר קורבר בטרייד לקליבלנד קאבלירס בתמורה למייק דאנליבי ובחירת דראפט עתידית. בפלייאוף של עונות 2017 ו-2018 העפילה קליבלנד למעמד גמר ה-NBA, אך בשתי הפעמים הפסידה לגולדן סטייט ווריורס. בנובמבר 2018 הועבר קורבר בטרייד ליוטה ג'אז בתמורה לאלק ברקס ושתי בחירות דראפט עתידיות. ב-6 ביולי 2019 הועבר בטרייד לממפיס גריזליס, ויום אחד לאחר מכן הועבר בטרייד נוסף לפיניקס סאנס, ממנה שוחרר ב-8 ביולי. ב-25 ביולי 2019 חתם קורבר על חוזה במילווקי באקס. הוביל את ה-NBA בעונה זו שיא NBA לעונה בשל שביתת שחקנים ב-NBA התקיימו בעונת 2011/2012 66 משחקים בלבד מדיה וקבצים בנושא קייל קורבר בוויקישיתוף קייל קורבר, ברשת החברתית אקס (טוויטר) קייל קורבר, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN אלעד זאבי, קייל קורבר 2.0: שחקן של טריק אחד. ועוד אחד, ועוד אחד, באתר הארץ, 22 בינואר 2015 קייל קורבר: "לעיתים רחוקות אני זורק יותר מ-150 זריקות ביום", באתר וואלה, 4 בפברואר 2015 יאיר קטן, נגד חוקי הטבע: קורבר והפריחה המדהימה, באתר ynet, 20 בפברואר 2015 NBA: קייל קורבר מאטלנטה קבע שיא ליגה חדש. נענע 10 רון גורדון, נצים בליגה, יונים בפלייאוף?, באתר כלכליסט, 28 בינואר 2015 קליבלנד מצרפת את קורבר, באתר הקבוצה, 7 בינואר 2017 יוטה מצרפת את קורבר, באתר הקבוצה, 29 בנובמבר 2018 ממפיס מצרפת את קראודר, קורבר, אלן ובייזלי, באתר הקבוצה, 6 ביולי 2019 פיניקס מצרפת את קורבר וקרטר, באתר הקבוצה, 7 ביולי 2019 קורבר חותם על חוזה במילווקי, באתר הקבוצה, 25 ביולי 2019